Pirkkala

Pirkkala (1922–1938 Etelä-Pirkkala, ) on noin  asukkaan kunta Pirkanmaalla. Vaikka Pirkkala ei virallisesti ole kaupunki, se on tilastollisesti kaupunkimainen kunta, koska sen taajama-aste on yli 90 %. Pirkkala on ollut 2000-luvun alussa Pirkanmaan väestöltään nopeimmin kasvava kunta.Pirkkala kiihdyttää kasvua, Tampereen kauppakamarilehti 1/2005  Pirkkalassa sijaitsevat Tampere-Pirkkalan lentoasema ja Satakunnan lennoston päätukikohta. Pirkkalan naapurikunnat ovat Tampereen ja Nokian kaupungit sekä Lempäälän ja Vesilahden kunnat. Vuoteen 1976 saakka naapurikuntiin kuului myös Tottijärvi. Pirkkala on Suomen tiheimmin asuttu kunta, joka ei käytä itsestään kaupunki-nimitystä.

 Nimi 
Nimi Pirkkala (ruots. Birkala) mainitaan ensimmäisen kerran Turussa 9. toukokuuta 1374 päivätyssä asiakirjassa, johon on kirjattu Ulvilan, Kokemäen ja Pirkkalan asukkaiden todistukset Peräpohjolan hiippakuntarajoja koskeneessa asiassa.

Nimen Pirkkala on arveltu liittyneen Ruotsissa sijainneeseen viikinkiaikaiseen kauppapaikkaan Birkaan, mutta tätä teoriaa pidetään epätodennäköisenä, koska Birka menetti merkityksensä jo 1000-luvulla. Vaihtoehtona pidetään nimen juontumista ensimmäisellä vuosituhannella käytössä olleesta vanhasta saksalaisesta henkilönimestä Biricke, joka on viitannut karhuun. Keskiajan historiaa laajasti tutkinut Seppo Suvanto pitää tätä teoriaa epätodennäköisenä, koska paikalliset asutus- ja henkilönimet eivät tue tätä käsitystä.

Pirkkalan ensimmäisen kirkon rakensivat 1200-luvun alussa ulkomaalaiset kauppiaat Pyhäjärven itärantaan. Tähän vesiteiden risteykseen, jonne oli syntynyt haja-asutusta jo viikinkiaikana, muodostui huomattava kauppapaikka. Niin huomattava, että sille annettiin erillinen oikeusturva eli ”birk”. Pirkkala tutkija Olavi Horsman-Aho pitää todennäköisenä että Pirkkala nimi perustuu Pirkkala pitäjän birk-oikeuksiin.‪Olavi Horsma-aho, Raili Taberman: Pitkin poikin Pirkkalaa, s.157. Pirkkalan kunta, 1997. ‬

 Historia 

 Suur-Pirkkala

‪Entisen Suur-Pirkkalan vanhimmat kivikautisen asuinpaikat ja esinnelöydöt ajoittuvat esikeraamiselle kaudelle, noin 8000–6000 vuoden taakse.‬ Pirkkalan merkittävin rautakautinen asuinpaikka on vanhan Pirkkalan kylän seutu. Kiinteää maanviljelykseen perustuvaa asutusta on ollut viimeistään 300–400-luvuilta. Pirkkalan kirkkopitäjä on perustettu tiettävästi vuosien 1209–1237 välisenä aikana, mutta ensimmäiset kirjalliset tiedot Pirkkalasta mainitaan 1300-luvulla. Suur-Pirkkalaan kuului yli puolet nykyisestä Pirkanmaasta. Ensin 1200-luvulta lähtien, kirkon ja kauppapaikan ansiosta, asutus keskittyi voimakkaasti nykyisen Pirkkalan kunnan aueelle. Sitä mukaa kun kirkollista järjestelmää levitettiin emäkirkolta ympäristöön, alkoi muodostua itsenäisiä seurakuntia ja pitäjiä, jolloin Pirkkala pieneni. Vuoteen 1346 mennessä siitä oli eronnut Vesilahden pitäjä. Vuonna 1366 erosi Kangasalan suurpitäjä, 1576 Ruovesi, 1666 Messukylä ja 1895 Ylöjärvi.‪Olavi Horsma-aho, Raili Taberman: Pitkin poikin Pirkkalaa, s.31-33, 50. Pirkkalan kunta, 1997. ‬Olavi Horsma-aho: Kuinka vanha Pirkkala on, Pirkkalainen 11.1. 2006, s. 6   (pdf)Jouko Hillukka: Suur-Pirkkalasta Pirkkalaksi  , viitattu 24.8. 2006

Perinteisen käsityksen mukaan Pirkkalasta lähtivät pirkkalaiset verottamaan lappalaisia ja Gustaf von Numersin vuonna 1951 piirtämän kunnan vaakunan (Kilpi halkoinen ja turkiskorokatkoinen hopea-punainen) turkiseläinkuvio viittaa tähän kaupankäyntiin.Pirkkalan kunta: Vaakuna  , viitattu 1.9.2007 Nykyisin pirkkalaisten yhteys Pirkkalaan on kyseenalaistettu.

 Etelä- ja Pohjois-Pirkkala

Vuonna 1921 ryhdyttiin kunnan jakotoimiin. Etelä-Pirkkalan perustava kokous pidettiin 16. maaliskuuta Pappilassa Partolan kartanon omistajan Hannes Palmrothin kutsusta. Herastuomari K.E. Ollilla, Hannes Palmroth ja Hannes Pere ostivat vuonna 1921 Suupan tilan, jossa pidettiin Etelä-Pirkkalan ensimmäinen kunnanvaltuuston kokous. Kunnanvaltuuston ensimmäiseksi puheenjohtajaksi valittiin Hannes Palmroth. Etelä-Pirkkala osti Suupan talon uuden kunnan kunnantaloksi vuonna 1922. Vuonna 1938 Pohjois-Pirkkalan nimi muutettiin Nokian kauppalaksi.‪Olavi Horsma-aho, Raili Taberman: Pitkin poikin Pirkkalaa, s.143-153. Pirkkalan kunta, 1997. ‬

 Pirkkala

Kun Etelä-Pirkkalan nimi haluttiin muuttaa vuonna 1937 pelkäksi Pirkkalaksi, kunnanvaltuuston puheenjohtaja Pentti Palmroth kävi keskustelemassa asiasta presidentti Kyösti Kallion kanssa. Yhtenä perusteluna nimen vaihdolla oli että Etelä-Pirkkalan puolelta oli löytynyt Suur-Pirkkalan keskiaikaisen kirkon perustuksia. Asiassa onnistuttiin ja nimi muuttui vuoden 1938 alussa. Etelä-Pirkkala sai ottaa historiallisen Pirkkalan nimen käyttöönsä.

Pirkkalaan asutettiin viime sotien jälkeen Sakkolan siirtoväkeä.

Pirkkalan sijainti oli liikenteellisesti melko syrjäinen 1970-luvulle saakka, kunnes vuonna 1973 valmistui uusi tieyhteys Pirkkalan ja Nokian välille Pyhäjärven yli. Kymmenkunta vuotta myöhemmin yhdystietä jatkettiin moottoriliikennetienä Tampereen Lakalaivaan saakka. Ennen pitkää liikennekuormitus kasvoi siinä määrin, että tie ruuhkautui yhä pahemmin ja varsinkin Pirkkalan ja Nokian väli muodostui yhdeksi Etelä-Suomen tieverkon pahimmista pullonkauloista, jonka vuoksi tieyhteyttä kehitettiin edelleen osana Tampereen kehätietä.

 Alueellinen jako 
pienoiskuva|200px|Pirkkalan kylät: 1-Partola, 2-Nuoliala, 3-Haikka, 4-Naistenmatka, 5-Sankila, 6-Kataisto, 7-Tanila, 8-Sionkylä, 9-Pappila, 10-Pirkkalankylä, 11-Toppari, 12-Ania, 13-Sorkkala. Vaaleankeltaiset kunnan ulkopuolisten kylien alueita.

Pirkkala jakaantuu kolmeen alueeseen: kuntakeskukseen kunnan pohjoisosassa, Nuolialan alueeseen Tampereen rajalla ja haja-asutusalueeseen.Pirkkalan kunta: Aluejako  www.pirkkala.fi (pdf)

Kuntakeskuksen alueita ovat Turri, Niemenmaa, Rantaniitty, Haikka, Kyösti, Lepomoisio, Naistenmatka, Kurikka, Huovi, Vähäjärvi ja Takamaa. Alueet ovat enimmäkseen asutuskeskittymiä. Naistenmatkalla sijaitsee kuntakeskus Suuppa ja sen yritykset, tori, pääkirjasto, ala- ja yläasteesta sekä lukiosta koostuva koulukeskus, terveyskeskus, Pirkkalan uusi kirkko, liikuntatalo ja keskusurheilukenttä. Vähäjärven ja Kurikan alueella on valaistu kuntoilureitti.

pienoiskuva|Pirkkalan kunnan Vähäjärven alue panoraamakuvana.

Nuolialan alueeseen kuuluvat Nikkilänniemi, Loukonlahti, Pere, Killo, Pakkalankulma, Partolan kauppa-alue ja Toivio. Partolaan on 2000-luvulla rakennettu useita ostoskeskuksia. Toiviossa ja Loukonlahdessa sijaitsevat Toivion ja Nuolialan alakoulut.

Haja-asutusalueen Ania on Pirkkalan laajin alue kunnan lounaisosassa. Sen itäpuolella on lentokentän alue, jolla sijaitsee lentokenttä ja Satakunnan lennosto. Alueen muita alueita ovat Huovin teollisuusalue (Turkkirata), Ahvenisto, Vähä-Vaitti, Pirkkalankylä, Sankila, Hyrsinki, Koivisto ja Sääksjärvi. Pirkkalankylässä sijaitsee vanha kirkko, Sankilassa Kirkonkylän ala-aste ja Hyrsingissä Hyrsingin alakoulu.

 Kunnanosat 
Ajantasa-asemakaavat - Pirkkalan kunta
Kaavoituskatsaus 2021 - Pirkkalan kunta 

1. Turri
2. Niemenmaa
3. Rantaniitty
4. Haikka
5. Kyösti
6. Lepomoisio
7. Naistenmatka
8. Kurikka
9. Huovi
10. Vähäjärvi
11. Takamaa
12. Nikkilänniemi
13. Loukonlahti
14. Pere
15. Killo
16. Pakkalankulma
17. Partola
18. Toivio
19. Huovin teollisuusalue
20. Ahvenisto
21. Vähä-Vaitti
22. Pirkkalankylä
23. Sankila
24. Hyrsinki
26. Lentokenttä
27. Koivisto
28. Sääksjärvi
29. Linnakorpi
30. Linnakallio

Seurakunnat
Vuoden 2018 aluejaon mukaan Pirkkalassa on seuraavat Suomen evankelis-luterilaisen kirkon seurakunnat:
 Pirkkalan seurakunta

Suomen ortodoksisen kirkon seurakunnista Pirkkalan alueella toimii Tampereen ortodoksinen seurakunta.https://ort.fi/seurakunnat-hiippakunnat-ja-luostarit/seurakunnat/tampereen-ortodoksinen-seurakunta 

 Väestö 
Pirkkala on yksikielinen suomenkielinen kunta, ruotsinkielisiä on 0,4 prosenttia väestöstä. Kunnan väkiluku on kasvanut 2000-luvun alussa parin prosentin vuosivauhtia. Vuonna 2007 kasvua oli 379 henkilöä eli 3,4 prosenttia. Vuodesta 1951 väkiluku on lähes nelinkertaistunutTilastokeskus: Tampereen seutukunta (ppt). Kunnan ikärakenne on nuori (2007: 0-14 v - 22,0 %; 15-64 v - 66,3 %; yli 65 v - 11,6 %).Tilastokeskus Pirkkala – Birkala Vuoden 2004 väestöennusteen mukaan Pirkkalassa on asukkaita 17 241 vuonna 2010 ja 20 265 vuonna 2020. Pirkkalan vuoden 2004 työttömyysaste on 9,5 % ja työpaikkaomavaraisuus vähäinen: yli puolet eli 56,6 prosenttia asukkaista käy töissä toisella paikkakunnalla. Maa- ja metsätalouden työpaikkoja on 0,6 %, jalostuksen 30,6 % ja palveluiden 67,0 %. Väestö on hyvin koulutettua.Kuntaliitto: Aluetietopankki: yleistilastot, Pirkkalan kuntakortti

 Väestönkehitys 
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2020 tilanteen mukainen.

 Taajamat 
Vuoden 2020 lopussa Pirkkalassa oli 19 803 asukasta, joista 19 212 asui taajamassa, 437 haja-asutusalueilla ja 154:n asuinpaikat eivät olleet tiedossa. Pirkkalan taajama-aste on 97,8 %. Pirkkalan taajamaväestö kuuluu vain yhteen taajamaan. Pirkkalan keskuspaikka Naistenmatka ja muut kunnanosat eivät muodosta omia taajamiaan, vaan ne ovat osa Tampereen keskustaajamaa, joka ulottuu Pirkkalan lisäksi usean Tampereen lähikunnan alueelle, ja josta tämän kunnan alueella asui vuoden 2020 lopussa 19 803 asukasta. Yhteensä Tampereen keskustaajamassa on 349 523 asukasta ja sen pinta-ala on 290,30 neliökilometriä.

 Kunnallishallinto 

Paikkajako ja äänestysaktiivisuus kuntavaaleissa vaalit paikat äänestys-aktiivisuusKok.SDPKesk.Vihr.SKDLVas.SMPPSSKLKDPPPaLKPLIBMuut197610122601483,8 %198012131602183,2 %198414112251078,2 %19881411225100073,2 %1992911225024076,1 %19961210244365,0 %200010936412061,1 %2004111036311065,3 %2008161037312169,0 %2012151136341065,3 %201714123723265,0 %2021151045162062,6 %2025141256123060,9 %<small>a Paremman Pirkkalan Puolesta -yhteislistaLähteet: TilastokeskusTilastokeskuksen PX-Web-tietokannat: Kunnallisvaalit 1976-2017 (Tilastokeskus 2017) OikeusministeriöKunnallisvaalit 1996 (Oikeusministeriö 1997); Kunnallisvaalit 2000  (Oikeusministeriö 2000); Kunnallisvaalit 2004 (Oikeusministeriö 2004); Kunnallisvaalit 2008 (Oikeusministeriö 30.10.2008); Kunnallisvaalit 2012 (Oikeusministeriö 2012); Kuntavaalit 2017 (Oikeusministeriö 2017); Kuntavaalit 2021 (Oikeusministeriö 2021); Kuntavaalit 2025 (Oikeusministeriö 2025) Pirkkalainen 9.7.2008Antti Jokinen: Harri Aalto PPP:n pormestariehdokkaaksi . Pirkkalainen 9.7.2008.

Pirkkalan kunnanvaltuustossa on 43 paikkaa. Kaudella 2025–2029 suurimmat puolueet ovat kokoomus (14 paikkaa) ja SDP (12 paikkaa). Muita valtuustoon paikkoja saaneita puolueita ovat vihreät (6 paikkaa), keskusta (5 paikkaa), kristillisdemokraatit (3 paikkaa), perussuomalaiset (2 paikkaa) ja vasemmistoliitto (1 paikka).

 Pormestari

Vuoden 2008 kunnallisvaalissa valitut 43 valtuutettua valitsivat Pirkkalan kuntaan ensimmäisen ja Suomeen toisen pormestarin. Väistyvän kunnanjohtaja Risto Koiviston tilalle tuli pormestariksi kokoomuksen Antero SaksalaYle.fi: Saksalasta Pirkkalan ensimmäinen pormestari. Viitattu 19.1.2009.. Saksala oli myös ensimmäinen pormestari, joka menetti valtuuston luottamuksen ja erotettiin; näin kävi maaliskuussa 2010.http://www.aamulehti.fi/uutiset/pirkanmaa/pirkkalan-kunnanvaltuusto-erotti-saksalan-aanin-23-11/174710  Helena Rissanen oli Pirkkalan toinen pormestari (2010-2017). Vuonna 2017 valittiin Pirkkalan kolmanneksi pormestariksi kokoomuksen Marko Jarva.https://www.aamulehti.fi/a/200437051

 Nähtävyydet 

Pirkkalassa on ollut kivi- ja rautakautista asutusta, ja alueella on tehty runsaasti muinaislöytöjä.Pirkkalan kunta: Pirkkalan muinaisuudesta – Suur-Pirkkalasta Pirkkalaksi  , viitattu 1.9.2007

Punatiilisen vanhan kirkon on suunnitellut vuonna 1921 Ilmari Launis, ja se on tiettävästi rakennettu vanhan Pirkkalan pitäjän kirkon paikallePirkkalan kunta: Pirkkalan kunnan historiaa Pirkkalankylä  , viitattu 1.9.2007. Simo ja Käpy Paavilaisen suunnittelema valkoinen uusi kirkko vuodelta 1994 sijaitsee nykyisen keskustan tuntumassa. Ulkoasultaan moderni kirkko valittiin valmistumisvuonnaan arkkitehtuuriltaan kauneimmaksi uudeksi rakennukseksi Suomessa.

Vuosien 2001 ja 2003 kansainvälisten valurautasymposiumien taideteoksista on lähelle kuntakeskusta muodostettu Veistospuisto. Se koostuu nykytaiteen veistoksista, jotka on sijoitettu enimmäkseen Vähäjärven ympärille. Valurautasymposien idea on pirkkalalaisen taiteilijan, Virosta Suomeen muuttaneen Villu Jaanisoon. Vuoden 2003 tapahtumassa käytettiin muitakin materiaaleja.Pirkkalan kunta: Pirkkala Sculpture 03  , viitattu 1.9.2007 Nähtävyyksistä kenties näkyvimmällä paikalla on keskustan Suupantorin laidalla sijaitseva Jaanisoon Peruspirkkalalainen-patsas eli mallinsa mukaan Valte-patsas.Pirkkalan kunta: Peruspirkkalalainen  , viitattu 1.9.2007

 Liike-elämä 

Pirkkalan yrityskeskittymät sijaitsevat Huovin ja Turkkiradan teollisuusalueella, kuntakeskuksessa, lentokentän ympäristössä ja Partolassa Tampereen rajalla.Pirkkalan kunta: Yritysalueet  , viitattu 1.9.2007 Erityisesti Partolasta on 2000-luvulla kehittynyt kauppakeskittymä, jossa on muun muassa K-Citymarket, Bauhaus sekä kauppakeskus Veska.

Pirkkalalaisia yrityksiä ovat muun muassa Hämeen Laaturemontti Oy, Voitelukeskus Tonttila Oy Ltd, Johnson Metall Oy Ab ja GaV Group Oy.

Pirkkalassa sijaitsee myös Suomen toiseksi suurin Postin terminaali.

 Kulttuuri 
 Murre 
Pirkkalan alueella puhutun kielen perustana on perihämäläinen murre, joka kuuluu hämäläismurteisiin. Perihämäläinen murrealue on hämäläismurteiden keskeisin alue. Perihämäläisellä murteella on 19 tyypillistä hämäläistä murrepiirrettä.

 Ruokakulttuuri 
Pirkkalan pitäjäruoiksi nimettiin 1980-luvulla sisälmyssyltty ja höystösoosi.Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 75. Helsinki: Patakolmonen Ky.

 Urheilu ja liikunta 

Pirkkalassa on toistakymmentä palloilukenttää, joista monelle jäädytetään kaukalo talvisin. Kentistä kolme on nurmikenttiä, lisäksi keskuskentällä on kesällä 2016 valmistunut tekonurmi. Keskuskentän vieressä on kolme tenniskenttää ja liikuntatalo, ja puolen kilometrin päässä jäähalli Keva-areena. Kunta järjestää lapsille liikuntaohjausta kesäisin. Vähäjärven ympäristössä lähellä keskustaa on valaistu kuntoilureitti.Pirkkalan kunta: Liikunta  , viitattu 1.9.2007 Myös uimahallia, uutta yleisurheilukenttää sekä uusia ulkoilureittejä on suunniteltu rakennettavaksi vuosien 2008–2015 aikanaPirkkalan kunta. Liikutaan Pirkkalassa. Pirkkalan kunnan liikuntapoliittinen ohjelma 2006-2015. s. 21–22 (verkossa: , doc-muoto).

Pirkkalassa toimivat urheiluseurat:

 Dalton´s Darts (darts)
 Pirkkalan Hiihtäjät (hiihto, suunnistus, salibandy)
 Pirkkalan Jalkapalloklubi (PJK), Kolmonen
 Shinrai ry, judo
 Pirkkalan Judokerho ry
 Pirkkalan Pirkat (yleisseura, Salibandyn I-divisioona)
 Pirkkalan Pingviinit (jääkiekon Suomi-Sarja, Nuoren Suomen sinettiseura)
 Pirkkalan Viri (yleisseura, jumppa, koripallo, lentopallo, jalkapallo)
 Pirkkalan Kisakunto, (street hockey) 
 Pirkkala Spartans, Amerikkalainen jalkapallo
 Tampereen Ilves, jalkapallo ja jääkiekko
 Tampereen Tappara, jääkiekko

 Palvelut 
 Koulutus 
Pirkkalassa on kuusi alakoulua (Naistenmatkan, Nuolialan, Kirkonkylän, Toivion, Kurikankulman ja Hyrsingin alakoulut), yläaste ja yhteislukio sekä kansalaisopisto. Nuolialan koulua ollaan laajentamassa luokat 0-9 käsittäväksi yhtenäiskouluksi. Naistenmatkan koulu on yksi Suomen suurimmista ala-asteista lähes 700 oppilaallaan.Pirkkalan kunta:  . Viitattu 27.9.2017. Esiopetusta Pirkkalassa on järjestetty vuodesta 1971, jolloin alkoi esikoulukokeilu.Esiopetusta 1960-luvulta vuoden 2000 taitteeseen

 Liikenne 
pienoiskuva|oikea|300px|Tampere-Pirkkalan lentoasema
Pirkkalan läpi kulkee valtatie 3 Helsingistä Vaasaan. Valtatie parannettiin vuosina 2006–2008 moottoritieksi osana Tampereen läntistä kehätietä. Alkuperäinen, vuonna 1973 valmistunut tieyhteys Pyhäjärven yli on nykyisin Pirkkalan ja Nokian välisen paikallisliikenteen käytössä.

Pirkkalan itärajaa sivuaa Helsingin ja Tampereen välinen rautatie. Alustavissa suunnitelmissa on uuden, Tampereen ohittavan oikoradan rakentaminen Lempäälän Kuljusta Pirkkalan alueen kautta Ylöjärvelle, jolloin se kulkisi Tampere-Pirkkalan lentoaseman läheltä.Tampereen läntiset väylähankkeet – Pirkanmaan maakuntakaava 2040 Lentoasemalta Lempäälän Sääksjärvelle suunniteltua tieosaa kutsutaan Tampereen toiseksi kehätieksi.

Pirkkalan kunnan alueella joukkoliikenteen järjestämisestä vastaa Tampereen seudun joukkoliikenne. Naistenmatkantietä pitkin kulkee tiheällä vuorovälillä runkolinja 1 reitillä Pirkkala – Vatiala. Lisäksi Pereelle, Toivioon ja Kurikkaan on omat yhteytensä, ja poikittaisliikennettä on Nokian ja Hervannan suuntaan. Aiemmin ennen heinäkuun 2014 joukkoliikenneuudistusta kunnan reitistöstä vastasi Väinö Paunu, joka myös operoi reitit. Kunnan alueella on myös kaksi palveluliikennelinjaa.

Pirkkalan ja Tampereen valtuustot päättivät lokakuussa 2024 Tampereen raitiotien laajentamisesta Tampereelta Pirkkalaan. Raitiotie rakennetaan Sorin aukiolta Partolaan. Rakennustyöt aloitettiin joulukuussa 2024, ja hankkeen on tarkoitus valmistua elokuussa 2028. Suunnitelmissa on jatkaa raitiotietä Partolasta Suuppaan. Hanke ajoittuisi vuosille 2028–2032.

Tampereen seudullisista pyöräilyn laatukäytävistä reitit 7 (Tampereelle), 12 (Lempäälään), 13 (Nokialle) ja 14 (Ylöjärvelle) lähtevät Pirkkalan keskustasta. Osa reittejä 7 ja 12 oleva Naistenmatkantien eteläpuolella kulkeva väylä Suupantien ja Tampereen rajan välillä peruskorjattiin osana seudullista laatukäytävien kehittämisprojektia kesällä 2015.

 Tiedonvälitys 

Pirkkalan paikallisuutisista kertoo Pirkkalainen. Kuntaan jaetaan myös Tamperelainen, Tori ja Pirkanmaan Sanomat. Seudullinen valtalehti on Aamulehti. Valtakunnallisten radioasemien lisäksi kunnassa kuuluvat myös Radio Moreeni ja Radio City Tampere.

 Ystävyyskunnat 

Pirkkalan ystävyyskunnat ovat Solna Ruotsissa, Ski Norjassa, Gladsaxe Tanskassa ja Valjala Virossa. Ystävyyskuntatoiminta näkyy muun muassa vierailuina puolin ja toisin.Pirkkalan kunta: Ystävyyskunnat  , viitattu 1.9.2007

 Tulevaisuus 

Pirkkala on voimakkaasti kasvava kunta, ja asukasluku on kasvanut tuhansilla muutamassa vuodessa. Kurikan asuinalueen rakentamisen jälkeen asutuksen sijoittamisessa on keskitytty täydennysrakentamiseen erityisesti Nuolialassa, Killossa ja kuntakeskuksessa, joihin on noussut korkeita kerrostaloja sekä muuta tiheää asutusta. Myös Pereeseen on toteutettu täydennysrakentamista, mukaan lukien uusi Pikku-Venetsian asuinalue Pyhäjärven rannalle. Pikku-Venetsia tulee myös laajentumaan tulevaisuudessa länteen. Sinne on suunnitteilla myös uusi ala-aste.

CLX-Pirkkala on projekti, jonka tavoitteena on luoda Pirkkalaan neljä seudullisesti merkittävää yritysaluetta: Partola, Linnakallio, Lentokenttä ja Lentokentän risteys. Näistä aktiivisimmin on kehittynyt Linnakallion alue, jonne muun muassa Posti ja Also ovat rakentaneet uudet terminaalinsa. Myös Partolaa on täydennysrakennettu.

 Tunnettuja pirkkalalaisia 
Luettelon henkilöt ovat syntyneet Pirkkalassa tai asuvat (tai ovat asuneet) siellä.
 Lauri Ala-Myllymäki (s. 1997), jalkapalloilija
 Tuija Brax (s. 1965), kansanedustaja (Vihreä liitto)
 Pehr Adrian Gadd (1727–1797), luonnontutkija, taloustieteilijä ja kemisti
 Topias Haapanen (s. 1998), jääkiekkoilija
Toivo Hakamäki (1917–1998), maanviljelijä, osuustoiminnallinen ja kunnallisvaikuttaja, maanviljelysneuvos
 Anneli Ilmonen (1940–2024), museonjohtaja, museoneuvos
 Arto Järvinen (s. 1979), Teräsbetonin kitaristi ja taustalaulaja
 Jan-Mikael Järvinen (s. 1988), jääkiekkoilija
 Antti Kanto (1953–2025), vakuutustieteen professori
 Mikko Kuoppa (s. 1944), kansanedustaja (Vasemmistoliitto)
 Jarno Laitinen (s. 1988), jääkiekkoilija
 Markus Lehtipuu (s. 1962), tietokirjailija ja kustantaja
 Joonas Lehtivuori (s. 1988), jääkiekkoilija
 Margit Lindeman (s. 1948), näyttelijä
 Sanna Marin (s. 1985), Suomen pääministeri (SDP)
 Reijo Mikkolainen (s. 1964), jääkiekkoilija
 Mika Mäki (s. 1988), kilpa-autoilija
 Pertti Nättilä (1934–2021), Ylen toimittaja, Ransu-koiran ääni
 Katja Orenius (s. 1979), jääkiekkoilija
 Pentti Palmroth (1901-1968), kenkätehtailija
 Pertti Palmroth (1931–2020), kenkäsuunnittelija
 Pasi Petriläinen (s. 1978), jääkiekkoilija
 Riikka Purra (s. 1977), kansanedustaja (Perussuomalaiset)
 Lauri Pyykönen (s. 1978), hiihtäjä
 Jukka Tammi (s. 1962), jääkiekkoilija
 Niilo Tammilehto (1908–1991), teknikko ja yritysjohtaja, kauppaneuvos
 Niko Ranta-aho (1987), huumerikollinen ja yrittäjä
 Artturi Tienari (1907–1998), kansanedustaja (Suomen Kansanpuolue), sosiaalineuvos
 Allu Tuppurainen (s. 1951), näyttelijä
 Jouko Turkka (1942–2016), teatteriohjaaja, kirjailija.

 Katso myös 
 Luettelo Pirkkalan julkisista taideteoksista ja muistomerkeistä

 Lähteet 
 Pirkkalan kunnan sivut.
 Pirkkalan historiaa ja kotiseututietoa  -sivusto.
 Tampereen kauppakamarilehti 1/2005.
 Pirkkalainen 11.1.2006.
 Tilastokeskus.

 Viitteet 

Kirjallisuutta


 Juhani Saarenheimo: Vanhan Pirkkalan historia. Vanhan Pirkkalan historiatoimikunta, 1974. .
 Jussi Koivuniemi, Mervi Kaarninen ja Pekka Kaarninen: Nokian ja Pirkkalan historia 1865–1993. Nokian kaupunki ja Pirkkalan kunta, 1994. .

 Aiheesta muualla 

 Pirkkalan kunnan kotisivu
 Tilastokeskus – Pirkkalan avainluvut
 Ilmapanoraamakuva Pirkkalan keskustasta – Virtuaalinen Tampereen kaupunkiopas: VirtualTampere.com
 CLX-Pirkkala 

*
Luokka:Seulonnan keskeiset artikkelit